На адным з апошніх праектаў, які таксама паспяхова рэалізуецца, хочацца спыніцца асобна. Глыбоцкі раённы Савет дэпутатаў падаў заяўку на ўдзел у першым конкурсе мясцовых ініцыятыў “Садзейнічанне развіццю на мясцовым узроўні ў Рэспубліцы Беларусь”, які праводзіўся пад эгідай Еўрасаюза і Праграмы развіцця Арганізацыі Аб’яднаных Нацый. Мясцовая ініцыятыва глыбачан была названа ў ліку пераможцаў, а глыбачане ўвайшлі ў 30 пілотных раёнаў, дзе пры падтрымцы Еўрасаюза і праграм ААН будзе апрабаваны інавацыйны падыход малых гарадоў і сельскіх тэрыторый да цеснага супрацоўніцтва дзяржаўных органаў бізнесу і мясцовых жыхароў.